C 125/314
ET
Euroopa Liidu Teataja
5.4.2023
Kolmapäev, 14. september 2022 (91)
Parem tarbijakaitse tuleks tagada seeläbi, et kõikidele tarbijatele on kättesaadav selline tõhus ja sõltumatu vaidluste kohtuvälise lahendamise mehhanism nagu energiaombudsman või tarbijakaitseorgan, või reguleeriv asutus.
Liikmesriigid peaksid seega kehtestama kaebuste käsitlemise kiire ja tõhusa korra.
(92)
Tuleks tunnustada ja aktiivselt toetada taastuvenergiakogukondade (vastavalt ▌direktiivile (EL) 2018/2001)▌ ja kodanike energiakogukondade (vastavalt direktiivile (EL) 2019/944) panust Euroopa rohelise kokkuleppe ja 2030. aasta kliimakava eesmärkide saavutamisel.
Seepärast peaksid liikmesriigid kaaluma ja edendama taastuvenergiakogukondade ja kodanike energiakogukondade rolli.
Need kogukonnad võivad aidata liikmesriikidel rakendada energiatõhususe esikohale seadmise põhimõtet kohalikul tasandil, edendades energiatõhusust kohalikul või leibkondade tasandil, samuti avalikes hoonetes koostöös kohalike omavalitsustega.
Nendega saab võimestada ja kaasata tarbijaid ning võimaldada teatavatel kodutarbijate rühmadel, sealhulgas maa- ja äärepoolsetes piirkondades ning äärealadel, osaleda energiatõhususe projektides ja algatustes, kombineerides sellist tegevust sageli investeeringutega taastuvenergiasse.
Energiakogukondadel on samuti oluline roll kodanike harimisel ja nende teadlikkuse suurendamisel meetmetest, mida nad saavad võtta energiasäästu saavutamiseks.
Liikmesriikide nõuetekohase toetuse korral saavad energiakogukonnad aidata võidelda energiaostuvõimetusega, toetades energiatõhususe projekte, vähendades energiatarbimist ja alandades tarnetariife.
Liikmesriigid peaksid kõrvaldama tarbetud takistused, et energiakogukondade loomine oleks atraktiivne.
Kõigi tasandite haldusasutused peaksid olema selles valdkonnas nõuetekohaselt koolitatud.
(92a)
Kodanike mõjuvõimu suurendamisega on võimalik saavutada energiatarbimises pikaajalisi käitumismuutusi.
Energiakogukonnad võivad aidata saavutada pikaajalist energiasäästu, eelkõige kodumajapidamistes, ning suurendada kodanike ja väikeettevõtjate kestlikke investeeringuid.
Liikmesriigid peaksid suurendama kodanike sellise tegevuse mõjuvõimu, toetades kogukonna energiaprojekte ja -organisatsioone.
(93)
Tuleks tunnustada ühtsete kontaktpunktide või sarnaste struktuuride panust mehhanismidena, mis võimaldavad paljudel sihtrühmadel, sealhulgas kodanikel, VKEdel ja avaliku sektori asutustel kavandada ja rakendada puhtale energiale üleminekuga seotud projekte ja meetmeid.
Ühtsete kontaktpunktide panus võib olla väga oluline kõige vähem kaitstud tarbijate jaoks, sealhulgas naiste jaoks kogu nende mitmekesisuses ja üksikvanemate jaoks, kuna kontaktpunktid võivad olla lihtsamaks, usaldusväärsemaks ja kättesaadavamaks teabeallikaks energiatõhususe parandamise kohta.
See toetus võib hõlmata tehnilise, haldus- ja finantsalase nõu ja abi andmist, vajalike haldusmenetluste või finantsturgudele juurdepääsu lihtsustamist või suuniseid riikliku ja Euroopa õigusraamistiku, sealhulgas riigihanke-eeskirjade ja -kriteeriumide ning ELi taksonoomia kohta.
(94)
Komisjon peaks läbi vaatama mõju, mis on tema meetmetel, mille eesmärk on toetada platvormide või foorumite loomist energiatõhususe koolitusprogrammide edendamisel, millesse on kaasatud muu hulgas Euroopa sotsiaalse dialoogi organid, ja esitab vajaduse korral lisameetmeid.
Komisjon peaks ka innustama Euroopa sotsiaalpartnereid pidama arutelusid energiatõhususe üle, eelkõige kaitsetumate tarbijate ja lõppkasutajate, sealhulgas energiaostuvõi­ metute tarbijate ja kasutajate jaoks.
(95)
Euroopa rohelises kokkuleppes on kesksel kohal õiglane üleminek kliimaneutraalsele liidule 2050. aastaks.
Euroopa sotsiaalõiguste sambas, mille Euroopa Parlament, nõukogu ja komisjon kuulutasid ühiselt välja 17. novembril 2017, on energiat nimetatud nende oluliste teenuste hulgas, mis peaks olema igaühele kättesaadavad.
Selliste teenuste kättesaadavust toetatakse nende inimeste puhul, kes seda vajavad (45), eelkõige inflatsioonisurve ja energiahindade märkimisväärse kasvu tingimustes.
(45)
Euroopa sotsiaalõiguste sammas, 20. põhimõte – juurdepääs esmatähtsatele teenustele: https://ec.europa.eu/commission/priorities/ deeper-and-fairer-economic-and-monetary-union/european-pillar-social-rights/european-pillar-social-rights-20-principles_et